Hei ja tervetuloa maailmaan, joka on luonnollisesti yliluonnollinen.
Jeesus opetti vieraalleni, miten toimia kirkkauksien kirkkaudessa -
ja miten opettaa teille, kuinka voitte olla täysin vapaita.
Se kirkkauksien kirkkaus ja vapaus, joita hän opettaa, -
ovat nimittäin jotain aivan erilaista kuin mitä useimmat ovat ikinä nähneet.
Sid Roth on tutkinut yliluonnollista jo yli 40 vuoden ajan.
Liity Sidin seuraan Yliluonnollista-ohjelmaan.
Vaikka vieraani Kathy DeGraw oli palvelutyössä, -
hän ei tiennyt mitään demonisista voimista.
Hän vietti kaksi vuotta elämästään maaten lattialla pitkin pituuttaan, -
ja Pyhä Henki opetti hänelle, miten demoninen maailma toimii -
ja miten hän voi saada itsensä ja muut täysin vapaiksi.
En puhu vain vapaudesta, vaan täydestä vapaudesta.
Kathy, annamme tämän ohjelman täysin Pyhän Hengen käyttöön.
Sanon Sinulle, Pyhä Henki, että saat vapaasti käyttää meitä -
ja osoittaa maailmalle, että on olemassa elävä Jumala.
Hän lähetti elävän Messiaan ja Hänellä on elävä Pyhä Henki, -
joka auttaa meitä. Tarvitsemme apua, Herra. Aamen.
Kathy, miten ihmisten vapauttamiseen keskittyvä palvelutyösi oikein alkoi?
Mieheni ja minä aloitimme palvelutyön ja koimme demonisia hyökkäyksiä.
Emme tienneet mitään demoneista tai hengellisestä sodankäynnistä.
Näimme paranormaaleja ilmiöitä, ja Isebelin henki uhkasi meitä.
Meitä vastaan langetettiin kirouksia ja tehtiin noituutta kokkojen äärellä.
Kotimme ilmanvaihtokanavista kuului musiikkia itsekseen.
Meidät heitettiin hengellisen sodankäynnin alokasleirille.
Taistelu raivosi kovana joka puolella. Emme tienneet mitään demoneista, -
mutta tuohon aikaan mieheni profetoi, että tulisimme vapauttamaan ihmisiä.
Sanoin, että ei, vapauta sinä ihmisiä, minä aion parantaa heitä.
Jumala sai minusta otteen. Tuolloin lähdimme seurakunnan tapaamisesta -
ja vietin kaksi vuotta kasvoillani olohuoneeni matolla etsien Jeesusta.
Halusin oppia tuntemaan Jeesuksen. Kuka ja millainen Hän on?
Mitä Hän voi merkitä elämässäni? Halusin vain tuntea Hänet.
Minulla oli upea mentoritiimi: Isä Jumala, Poika Jeesus ja Pyhä Henki.
Makasin vain kasvoillani, kävin seurakunnassa, luin kirjoja -
ja tutkin Raamattua. Sain näkyjä ja kohtaamisia toisensa jälkeen.
Herra varusti minua ja antoi minulle profetian ja vapauttamisen viitan, -
vaikka minä halusin vain Hänet. Tuon ajan loppupuolella -
menin yhtenä päivänä seurakuntaan, koska olin nälkäinen ja etsin Häntä.
Eräs nainen kysyi: "Syödäänkö aamiaista huomenna?" Sanoin: "Toki".
Olimme ventovieraita. Hän ei tiedä, miksi kysyi, enkä minä, miksi suostuin.
Hän tuli, ja huomasimme, että hän tarvitsi vapautusta. Toin hänet kotiin.
En ollut ikinä ajanut demonia ulos, mutta Pyhä Henki oli opettanut minua.
Hän näytti, miten voin nopeuttaa vapautusprosessia.
Edellisenä iltana tuolla naisella oli ollut ase päätään vasten.
Se oli rajuin vapautuminen, jonka olen koskaan nähnyt.
Jos se ei ajanut sinua pois vapautustyöstä, ei sitten mikään.
Herra tuntuu antavan vaikeimmat ensin, jotta muu tuntuu helpolta.
Tämä nainen vapautui demonin vallasta, mutta ei siinä vielä kaikki.
Hän aloitti oman palvelutyön, ja se sai kaiken muun näyttämään helpolta.
Opit myös jotain kirouksista -
ja sukupolviin liittyvistä kaavoista. Se alkoi omasta pojastasi.
Niin. Poikamme kuoli kahdesti synnytyksessä, ja hänet piti elvyttää.
Joka vuosi hänet kiidätettiin sairaalaan jonkin epätavallisen asian takia.
Häntä puri hämähäkki, hän putosi tuolilta lääkärissä, sai tikkejä -
ja allergisia reaktioita. Outoja asioita tapahtui joka vuosi 13 vuoden ajan.
8-vuotiaana hän alkoi julistaa, että rukoilisi sairaiden paranemista.
Tiedän, että vihollisella oli tehtävä hänen elämässään.
Näitä outoja onnettomuuksia sattui vuosi toisensa perään, -
ja Herra näytti, että hänen elämässään toimi apuhenki tai apuolento.
Se hyökkäsi hänen terveyttään kohti viedäkseen häneltä hänen kutsunsa.
Apuhenki toimii niin, että elämässä toistuu jokin negatiivinen kehä, -
esimerkiksi, että joskus emme tunnu pääsevän eteenpäin raha-asioissa, -
tai että meidät torjutaan ihmissuhteissa yhä uudestaan ja uudestaan.
Tai meillä on jatkuvia terveyshuolia. Kun yhdestä paranee, tulee toinen.
Meidän piti poistaa tuo henki pojan elämästä. Se on niin yksinkertaista, -
että katsojat voivat tehdä sen itse. Tunnistimme kirouksen.
Sitten mursimme sen sanomalla: "Apuhenki, lähde Jeesuksen nimessä.
Sidon sinut ja rajoitan toimintaasi. Et enää uhkaa terveyttäni."
Vastustimme noita kuoleman henkiä. - Mitä pojallesi tapahtui?
Hän on 29-vuotias eikä ole ollut sairaalassa sen jälkeen, -
kun ajoimme nuo apuhenget tiehensä.
15 vuotta ilman lääkärillä käymistä!
Ystävämme täällä voivat kokea aivan saman.
Tunnista, mitä negatiivista elämässäsi tapahtuu aina vain.
Tee yhteistyötä Pyhän Hengen kanssa. On tärkeää, että Hän ilmaisee asian.
Puhu ääneen henkivaltoihin murtaaksesi kirouksen elämästäsi.
Jeesus tuli käymään Kathyn luona ja opetti hänelle henkilökohtaisesti, -
miten sinäkin voit saada sen saman kirkkauksien kirkkauden, -
joka seuraa häntä kaikkialle. Tai siis seuraa sinua kaikkialle.
Yliluonnollista-ohjelma jatkuu pian.
Monet ohjelman katsojat ovat kokeneet ihmeitä.
Vapauduin kokaiiniriippuvuudesta. Katsoin yhden ohjelmasi, -
rukoilin ja paranin! Ennen sitä olin käyttänyt kokaiiniin miljoonia.
Nyt minulla on palvelutyö. Tuo yksi jakso muutti elämäni täysin.
Jos ohjelma on koskettanut sinua, kerro todistuksesi tässä osoitteessa.
Yliluonnollista-ohjelma jatkuu.
Kathy, kerro kohtaamisesta Jeesuksen kanssa, joka muutti elämäsi.
Olen palvoja. Minusta on ihanaa palvoa Herraa.
Olin ollut kaksi vuotta kasvoillani Hänen läsnäolossaan, -
mutta halusin tuntea Hänet paremmin. Tiesin, että oli vieläkin enemmän, -
ja anoin Jumalan kirkkautta ylleni kahden viikon ajan.
Ollessani ylistyksessä sain vastaavan kokemuksen kuin Danielin luvussa 10.
Danielin kirjan luvussa 10 Daniel kohtasi Herran.
Palvoin Jeesusta kädet levitettyinä levälleen.
Silloin käteni alkoivat täristä. Ihmettelin, mitä se oli.
Jumala sanoi: "Tämä on kirkkauteni." Otin sen vastaan.
Jumalan kirkkaus tuli niin väkevänä ja syvänä, että menin polvilleni.
Ajattelin: "Herra, olet tässä." Olin heikko enkä voinut edes puhua.
Jatkoin Herran palvomista, ja Jeesus ilmestyi suoraan eteeni, -
kun palvoin Häntä.
Osoitin Hänelle rakkauttani ja vuodatin Hänelle kaiken, minkä pystyin.
Vuodatin Hänen jalkoihinsa öljyä ylistyksessä, -
ja samalla se öljy tuli käsiini.
Jeesus siis antoi minulle öljyä samalla kun annoin öljyä Hänelle.
Katsoin öljyisiä käsiäni ja huomasin olleeni Jumalan läsnäolossa.
Jatkoin yhä palvomista ja päädyin kasvoilleni lattialle.
Tärisin kirkkaudessa ja osoitin Herralle rakkauttani, ja Hän oli siinä.
Se, mitä sen jälkeen tapahtui, oli vieläkin ihmeellisempää.
Olin tuskaillut sen kanssa, etten ehtinyt laskea käsiäni kaikkien ylle.
Rukousjonoissa meni aamuyöhön, ja halusin antaa kunnian Herralle.
Tuo kohtaaminen Jeesuksen kanssa muutti palvelutyöni.
Tunnen sen nyt. Tunnen, että se vuodatetaan ihmisten ylle.
Tunnen, että kirkkaus vuodatetaan nyt kaikkien katsojien ylle.
Ottakaa vastaan se, mitä Hän haluaa teille antaa. Hän antaa kirkkautensa.
Jumalan tuli tulee ihmisten ylle. Selät ja käsivarret paranevat.
Hänen kirkkautensa ja läheisyytensä tulevat teihin uudella tavalla, -
jotta voisitte tuntea Hänet syvästi. Voi, Jeesus.
Sid, kun tuo kirkkaus tuli ylleni, -
minun ei tarvinnut enää laskea käsiä ihmisten ylle. Saarnasin vain Sanaa -
ja ruokin Jumalan läsnäoloa, Pyhä Henki vain tuli ja paransi ihmisiä.
He kertoivat avustajille parantuneensa tai laittoivat myöhemmin viestiä.
He paranivat jo saarnan aikana, koska Jumalan kirkkaus teki sen.
Haluamme ja tarvitsemme kirkkautta, koska silloin vain Hän saa kunnian.
Voimme vain parantua kirkkaudessa. Emme tarvitse siihen ihmisiä.
Kirkkaudessa paranemisesta puheen ollen sain juuri tiedon sanoja.
Voin kuvailla kaksi ihmistä, jotka paranevat. Koetelkaa nämä.
Täällä on ihmisiä, joilla on ongelmia ranteiden ja käsien kanssa -
ja vaikeuksia taivuttaa sormiaan. Paranette nyt.
On myös ihmisiä, joilla on ongelmia olkapäiden kanssa.
Tee vain näin tai näin, niin näet, että olet vapautunut vaivastasi.
Kathy, minulle selvisi juuri, että elämässäsi oli 10 päivää, -
joiden aikana Jumalan tuli laskeutui yllesi. Kerro siitä.
Puolestani rukoiltiin, kun minut asetettiin virkaani.
Lähdin liikkeelle Hengessä, ja Jumalan tuli laskeutui. Jeesus tuli lähelleni, -
kastoi minut tuolla tulella ja laski sydämeeni suuren taakan -
evankeliumin ja Jumalan kansan takia. Jumalan tuli pysyi ylläni 10 päivää.
Alussa näin itseni tulen sytyttämänä.
Kyse oli sekä tulen vuodatuksesta että puhdistuksesta.
Tuli poltti pois lihani, ja sain tulen ja kirkkauden täyden voiman.
Jos kosketin jotakuta, käteni oli tulessa, ja hänkin tunsi sen.
Usein se tuntui niin kuumalta, että halusin käteeni lasin jäävettä, -
koska Jumalan tuli poltti niin kovasti. Sen jälkeen saatoin sanoa vain: -
"Jumalan tuli, ota ihmisten viholliset kiinni."
Käytin auktoriteettiani demonisiin valtoihin ja lähetin tulen polttamaan -
kaikki epäpuhtaudet, sairaudet ja sairauden henget ihmisten elämästä.
Pystyin lähettämään sen liikkeelle, ja ihmisten selät ja polvet paranivat, -
samoin hylätyksi ja loukatuksi tulemisen haavat, -
koska Jumala tuli täyteydessään ja antoi minulle jotain, -
mitä saatoin antaa toisille. Se oli ihmeellistä.
Mainosten jälkeen pyydän Kathya rukoilemaan teidän puolestanne, -
jotta olisitte täysin vapaita siinä, mitä hän juuri kuvaili, -
kirkkaudessa, joka täyttää koko huoneen.
Myös ihmeitä tulee tapahtumaan. Nähdään kohta.
Yliluonnollista-ohjelma jatkuu hetken kuluttua.
Rukous on keskeinen avain Jumalan lupauksiin ja siunauksiin.
Rukoileminen päivittäin rukouskielellä on tärkeää etenkin nykyisessä ajassa.
Sid Roth esittelee uuden GodTalk-rukoussovelluksen.
Sovelluksessa voi asettaa rukousmuistutuksia.
Osoita vastuullisuutesi jakamalla rukousaika muille.
Kerro rukouspyyntösi globaalille rukousyhteisöllemme.
Katso opetus Pyhän Hengen kasteen saamisesta -
ja Jumalan antamalla kielellä rukoilemisesta päivittäin.
Hyödynnä ohjelma-arkistoamme ja ISN-verkostoa -
ja rakenna uskoa Jumalan mahdollisuuksiin.
Sovellus on ilmainen ja saatavana iOS- ja Android-käyttöjärjestelmille.
Etsi "Sid Roth's GodTalk" laitteesi sovelluskaupasta.
Yliluonnollista-ohjelma jatkuu.
Hetken kuluttua Kathy saa rukoilla puolestanne, -
että voisitte vapautua kirkkauden ilmapiirissä, -
Taivaan ilmapiirissä, mutta meidän täytyy ensin valmistautua.
Jotta voisit kokea sen, sinun täytyy tuntea Jumala.
Se ei tapahdu, jos uskot Häneen, -
mutta et ole koskaan itse kokenut Häntä.
Historian vaikeimmat ja hienoimmat ajat ovat edessämme.
Sinä joko tunnet Hänet tai et.
Sano tämä rukous ääneen, olipa tilanteesi Jumalan kanssa mikä vain.
Ehkä et usko Jumalaan etkä tunne Häntä, -
tai ehkä olet käynyt kirkossa koko ikäsi mutta et ole koskaan kokenut Häntä.
Et välttämättä saa kokemustasi nyt, mutta monet teistä saavat.
Sanon kuitenkin, että tämä on ensimmäinen askeleesi -
suhteeseen Jumalan kanssa, ja sitä kukaan ei voi sinulta viedä.
Kukaan ihminen ei voi sitä viedä. Toista siis perässäni ääneen: -
"Rakas Jumala, -
olen todella pahoillani kaikista virheistä, joita olen tehnyt.
Uskon, että veresi pesi ne pois, -
ja kuten Sanasi sanoo, et enää muista niitä.
Olen puhdas, ja nyt kun olen puhdas, -
Jeesus, tule asumaan sisimpääni.
Kiitos, että puhdistat minut synneistäni.
Ja nyt kun olen puhdas, -
pyydän Sinua asumaan sisälläni -
aivan niin kuin asuit Israelin ilmestysmajassa.
Otan Sinut Pelastajakseni ja Herrakseni. Aamen."
Kathy, ala opettaa tai rukoilla, kuten Jumala sinulle näyttää.
Koen Jumalan sanovan, että tämä on suuren muutoksen aikaa.
Uudet, tuoreet herätyksen tuulet puhaltavat.
Uusi kirkkaus sinulle, uusi käännekohta elämässäsi.
Tämä on läpimurtosi hetki, tämä on kairos-hetkesi.
Jumala sanoo: "Ei enää sodankäyntiä, jotkin asiat tulevat loppumaan.
Jylisen puolestasi ja valmistaudun toimimaan.
Elämässäsi tapahtuu huomattava muutos."
Näen Hänen sanovan: "Huomattava muutos suvussasi."
Pelastus, jota olet rukoillut rakkaillesi, puhkeaa täyteen kukkaan.
Kapina kukistetaan täysin, -
ja tulet yllättymään siitä, miten Herra ilmestyy -
perheesi ja ystäviesi elämässä. Hän sanoo: "Rukouksesi on kuultu.
Olen tullut rukoustesi vuoksi, koska olet tavoitellut läpimurtoa."
Jumalan kirkkaus tulee yllesi ja leviää niin kauas kuin itä on lännestä.
Tulee uusia kirkkauden aaltoja, jotka ovat virkistäviä.
Se tapahtuu sekä yhdessä että yksin. Ja Jumalan tuli valmistautuu -
ottamaan kiinni vihollisesi. Vihollinen ei enää vastusta sinua, -
ja rukouksesi menevät eteenpäin. Niillä on profeetallinen tehtävä, -
ja ne osuvat kohteeseensa. Tulet näkemään hengellisen räjähdyksen.
Näen sen juuri nyt. Näen tulen laskeutuvan Taivaasta -
ja polttavan sairauksia pois. Näen taloudellisen puutteen ja pelon -
palavan pois Jahven ja Jeshuan, Messiaan, nimessä.
Puhun tuolle pelolle, stressille, ahdistukselle ja huolelle -
ja käsken niiden lähteä pois.
Julistan, että Jumalan tuli tuhoaa ne -
ja että sinulla on terve ja rauhallinen mieli täynnä iloa ja toivoa.
Käsken hylätyksi tulemisen hengen lähteä sinusta nyt Jeesuksen nimessä.
Isä Jumala on hyväksynyt sinut. Jeesus rakastaa sinua, -
ja identiteettisi on Hänessä, ei maailmassa.
Kuulen Herran sanovan, että Hän tekee uutta.
Hän antaa sinulle uuden suunnitelman ja marssijärjestyksen Taivaasta.
Saat uusia profeetallisia tehtäviä. Näen sanan 'yrittäjyys'.
Jumalan kirkkaus vapauttaa asioita elämässäsi nyt.
Sinun pitää vain avata sydämesi ja sielusi.
Mene Herran läsnäoloon ja anna Pyhän Hengen antaa synnintunto.
Anna Hänen tehdä työtä kanssasi -
ja olla opettajasi, ohjaajasi, uskottusi ja ystäväsi.
Kun teet niin, tulet näkemään räjähdyksiä hengellisessä elämässäsi.
Jeesuksen nimessä julistamme tämän toteutumaan täysin.
Aamen, halleluja, kunnia Jeesukselle. - Minun on pakko sanoa jotain.
En tiedä teistä, en tiedä sinusta ja sinusta, -
mutta koin Jumalan läsnäolon tuon profetian sanan yllä.
Uskon, että nuo sanat tulivat Jumalan valtaistuimelta.
Uskon myös, että jos kaksi tai useampi yhdessä sopii noista sanoista, -
ne toteutuvat. Se on täytetty. - Kyllä!
Haluan sanoa sinulle, että sovin sinun kanssasi siellä kotona -
ja sinun kanssasi täällä yleisössä. Me kaksi sovimme Jeshuan nimessä, -
ja nuo sanat toteutuvat elämässämme. - Ne käyvät toteen.
Kathy, ohjelma-aikamme on lopussa, mutta haluan, -
että hän jatkaa opetusta ja rukousta kirkkauksien kirkkaudesta.
Hän rukoilee myös teille vapautusta Taivaan ilmapiirissä.
Tämä on todella tärkeää.
Menkää heti osoitteeseen sidroth.org/kathy, -
niin näette hänen erityisen rukouksensa kirkkauden -
ja yliluonnollisen vapauden saamiseksi (ilman suomenkielistä tekstitystä).
Elämä voi tuntua soljuvan ohi tasapaksussa arkirutiinissa.
Heräät, käyt suihkussa, pukeudut.
Huolehdit muiden hyvinvoinnista.
Menet töihin. Painat töitä kahdeksan tuntia.
Ehkä yhdeksän. Ehkä kymmenen.
Palaat kotiin, teet ruokaa, katsot televisiota ja menet nukkumaan.
Sama ennalta-arvattava kehä -
pyörii päivästä, kuukaudesta ja vuodesta toiseen.
Mietit, eikö elämässä ole muuta.
Totuus on, että muutos on mahdollinen.
Elämällä on suurempi tarkoitus, johon vain sinä pystyt.
Sinulle on jo ennen syntymääsi laadittu suunnitelma ja kartta.
Sinulle on luotu polku, jonka vain sinä kykenet kulkemaan.
Päivä päivältä, tunti tunnilta.
Jos päätät lähteä polulle, elämäsi tarkoitus avautuu.
Kutsu on jo esitetty. Otatko selville, mitä elämällä on tarjota?
Haluatko tietää, mitä varten sinut on luotu? Kaipaatko jotain enemmän?
Onko sinulla tarkoituksen löytämisen nälkä?
Tahdomme antaa sinulle kirjan osoittamaan tietä.
Lataa ilmaiseksi kirja "They Thought for Themselves" -
ruudulla näkyvästä osoitteesta.
Ensi viikolla ohjelmassa: -
Entä jos kertoisin sinulle, että pimeyden vallat -
ovat estäneet sinua kokemasta Jumalan ikiaikaista voitelua?
Olen Joshua Mills. Ensi jaksossa kerron -
kohtaamisestani enkelin kanssa, joka kertoi, että tämä vanha voitelu -
on monien meidän elämästämme puuttuva palanen. Voin todistaa sen.
Jatkuva sairauden pelko ja epävarmuus tulevasta -
voivat aiheuttaa stressiä. Se, ettei voi tehdä rakastamiaan asioita, masentaa.
Paraneminen ja usko ovat monille mysteeri.
Sid Rothin e-kirja sisältää parantavia raamatunkohtia.
Tutkimalla niitä päivittäin pääsee kiinni Taivaan valtakuntaan.
Usko ja paraneminen eivät enää ole mysteerejä.
Lataa oma kirjasi ilmaiseksi ruudulla näkyvästä osoitteesta.
Lahjoitustenne ansiosta Sid voi lähettää ohjelmaa jatkuvasti -
ja jakaa juutalaisille evankelioivaa kirjaansa.
Monet ohjelman katsojat ovat kokeneet ihmeitä ja merkkejä.
Kerro todistuksesi tässä osoitteessa.
Suomennos: Anni Lähteenmäki